La Conca frega la plena ocupació aquest pont turístic a hotels, museus i carrers – EFMR.cat\nMuseus plens, carrers animats i hotels a punt de penjar el cartell de complet. L’Associació d’Hostaleria de la Conca de Barberà calcula una ocupació per sobre del 80% que en molts allotjaments s’ha situat al 100%, especialment els de turisme rural.\nÀUDIO: El president de l’Associació d’Hostaleria de la Conca, Jaume Hernández, valora a Tac12 l’ocupació d’aquest pont\nEl pont de la Puríssima és habitualment un dels bons llargs caps de setmana pel turisme d’interior al Camp de Tarragona i d’això se’n beneficien Montblanc, l’Espluga o el Monestir de Poblet.\nTuristes passejant per Montblanc aquest dijous (Foto: Xavier Lozano)\nAquest dijous, primer dia festiu, els carrers de Montblanc ja estaven plens de visitants, atrets per l’entorn medieval i també per botigues obertes. A l’Espluga, l’afluència de turisme s’ha notat sobretot aquest divendres, dia laborable aprofitat per molts turistes per visitar el nucli urbà. Però qui més està notant el pont són els equipaments museístics.\nVisitants esperant per entrar a les Coves de l’Espluga, aquest 6 de desembre (Foto: Xavier Lozano)\nLa recepció de les Coves de l’Espluga, plena de turistes aquest 6 de desembre (Foto: Xavier Lozano)\nAhir a la tarda, les Coves de l’Espluga eren un anar i venir de persones que omplien també el Parc Fluvial i el naixement del Francolí. La majoria de visites es feien amb la màxima capacitat. Els principals atractius turístics de la Conca de Barberà són els grans beneficiats del turisme d’hivern al territori. Allotjaments rurals i hotels han fet ple durant aquest llarg cap de setmana, la majoria a l’Espluga on hi ha la majoria de places hoteleres (214) i també Montblanc (128) a més de Poblet (99).\nUn grup de turistes arribant a l’Espluga. (Foto: Xavier Lozano)\nTuristes allotjats a l’Hostal del Senglar, aquest 6 de desembre (Foto: Xavier Lozano)\nEtiquetes: coves de l'espluga, Hostal del Senglar, Montblanc, muralles, Museu, pont puríssima, turisme\nSarral projecta els seus productes i tradicions amb la tradicional Fira agrícola i industrial


maria moliner | BonDia Diari digital d'Andorra.\nInici / maria moliner\nSortida de l'església de Santa Coloma, on la ministra Riva ha oficiat d'amfitriona.\nDv., 26/03/2021 - 13:49\nCom es cobreix una visita reial, potser es pregunten els amables lectors. La resposta és tan planera com ses majestats: a distància, a molta distància, sempre rere les marques i amb tot l'operatiu perfectament coreografiat.\nLlegir més sobre Cròniques reials (des de l'autobús)\nL'institut espanyol María Moliner de la Margineda.\nDj., 18/06/2020 - 18:07\nLes autoritats sanitàries han aïllat preventivament 10 joves després de detectar que una alumna de 16 anys de l'institut espanyol María Moliner havia donat positiu per coronavirus.\nLlegir més sobre Aïllats 10 joves pel positiu d'una alumna de l'institut María Moliner\nEl col·legi espanyol Maria Moliner.\nDc., 04/03/2020 - 15:32\nEl col·legi Maria Moliner rep la visita d'alumnes d'un institut alacantí\nEl col·legi espanyol Maria Moliner ha rebut aquesta setmana la visita d'un grup d'estudiants de l'institut d'ensenyança secundària Francisco Figueras Pacheco d'Alacant, amb qui mantindran el dijous 5 de març una trobada amb l'ambaixador d'Espanya a Andorra, Àngel Ros.\nLlegir més sobre El col·legi Maria Moliner rep la visita d'alumnes d'un institut alacantí\nInstal·lacions del Col·legi María Moliner.\nLa detenció d’un mestre del col·legi espanyol María Moliner ha generat una gran “consternació” entre la comunitat educativa del centre. Així ho va poder constatar el mateix ambaixador espanyol al Principat, Àngel Ros, durant el claustre de professors que es va celebrar ahir a la tarda a l’ambaixada.\nLlegir més sobre “Consternació” al María Moliner per un cas que Ros afirma que és “aïllat”\nL’institut espanyol de la Margineda.\nDj., 26/09/2019 - 03:50\nLa fiscalia investiga el director del col·legi espanyol María Moliner\nLa Federació d’Ensenyament de Comissions Obreres (CCOO) de l’Exterior va informar que la denúncia que va interposar el sindicat davant del Fiscal General de l’Estat contra el director del col·legi espanyol María Moliner d’Andorra per quatre presumptes faltes molt greus segueix el seu curs.\nLlegir més sobre La fiscalia investiga el director del col·legi espanyol María Moliner\nLa consellera d’Educació de l’ambaixada d’Espanya, Yolanda Varela, va assegurar ahir que les acusacions recollides en les denúncies presentades per Comissions Obreres (CCOO) contra el director del col·legi María Moliner, Javier Alfaya, són “falses”.\nLlegir més sobre Les acusacions al director del María Moliner són falses, diu la consellera\nEl sindicat Comissions Obreres (CCOO) va presentar ahir dues denúncies davant de la fiscalia general de l’Estat i la ministra d’Educació espanyola contra el director del col·legi María Moliner, Javier Alfaya, per “gravíssimes irregularitats”.\nLlegir més sobre Denunciat el director del María Moliner per vulnerar drets sindicals\nEl col·legi espanyol María Moliner.\nDj., 25/10/2018 - 00:10\nCientífics del CSIC formen docents del María Moliner\nCientífics del Centre Superior d’Investigació Científica (CSIC) d’Espanya estan impartint formació científica a docents del col·legi espanyol María Moliner.\nLlegir més sobre Científics del CSIC formen docents del María Moliner\nEls diferents nivells treballaran els ODS.\nDc., 10/10/2018 - 17:48\nEl col·legi Maria Moliner treballarà aquest curs els Objectius per al Desenvolupament Sostenible\nEl col·legi espanyol Maria Moliner presentarà el seu pla d’acció d’extraescolars 'La ciutadania mundial: claus per a un món sostenible i solidari a través de l’educació', el proper divendres 12 d'octubre, en el marc de les primeres Jornades culturals del curs 2018-2019. Es tracta d'un projecte molt centrat en els Objectius per al Desenvolupament Sostenible (ODS).\nLlegir més sobre El col·legi Maria Moliner treballarà aquest curs els Objectius per al Desenvolupament Sostenible\nUn moment de l'acte a l'ambaixada espanyola per reconèixer la tasca docent de Baldomero Prados, Maria Auxiliadora González Poveda i Elena Sineiro.\nDl., 14/05/2018 - 16:21\nReconeixement institucional a dues professores i a l'exdirector del col·legi María Moliner\nHaver estat el primer director del col·legi espanyol María Moliner i ajudar-lo en el repte de convertir-lo en centre integrat. Haver impulsat de manera exitosa l'Olimpíada de matemàtiques. Haver fet el mateix amb els premis literaris Sant Jordi. Aquests són els tres motius pels quals els docents Baldomero Prados, María Auxiliadora González Poveda i Elena Sineiro han estat distingits.\nLlegir més sobre Reconeixement institucional a dues professores i a l'exdirector del col·legi María Moliner\nLa consellera d'Educació Yolanda Varela.\nDl., 05/03/2018 - 16:55\nEl col·legi espanyol Maria Moliner reivindica la igualtat en el Dia internacional de la dona\nSegons informa l'ambaixada espanyola en un comunicat, el col·legi espanyol Maria Moliner ha organitzat una jornada en favor de la igualtat entre dones i homes aquest dijous dia 8 de març.\nLlegir més sobre El col·legi espanyol Maria Moliner reivindica la igualtat en el Dia internacional de la dona\nQueixes de docents per la deixadesa i improvisació al col·legi espanyol\nEl sindicat CSIF (Central Sindical Independent i de Funcionaris) ha denunciat la “incertesa, provisionalitat, improvisació i deixadesa” per part del ministeri d’Educació, Cultura i Esports espanyol en què es troba el col·legi María Moliner després de quatre mesos i mig de funcionament.\nLlegir més sobre Queixes de docents per la deixadesa i improvisació al col·legi espanyol


Star Wars per un principiant: “Return of the Jedi”\nPublicat el 6 setembre, 2014 per Jep Soler a Especials, Star Wars per a principiants |\nDoncs, ja està! S’acaba l’especial d’Star Wars per un principiant amb l’anàlisi de la darrera part, la sisena, que donarà pas l’any vinent a una nova pel·lícula dirigida per JJ Abrams. Parlem-ne una mica: a mi el paio aquest no m’acaba de fer el pes, i no perquè sigui un gran defensor de la saga d’Star Wars ni perquè em sembli que no se’n sortirà, és perquè preferiria un director més dinàmic, humil, que no es mirés tant el melic i que no tingués el suport del innominable. No sé vosaltres, però jo preferia a James Gunn, que ha demostrat amb escreix un domini per la ciència ficció i per l’humor tant brutal que encaixaria perfectament a Star Wars. Un director nascut professionalment a Troma, que ha mamat de les fons de la bastardia més complerta, que ha anat prosperant tecnològicament i ha demostrat que amb un pressupost raonable és capaç de parir un film com Los guardianes de la galàxia, que els puristes “lucanians” intenten carregar-se tot i compartir moltes similituds manifestes que encaixen en l’univers Star Wars. Però d’aquest tema ja en parlarem més endavant, que donarà per molt. Centrem-nos en el darrer capítol de la saga, El retorn del Jedi, que en el títol ja tenim l’espoiler més gran del cinema.\nEpisodi VI- El retorn del Jedi : Coherent final d’una saga irregular\nFitxa tècnica: Direcció: Richard Marquard Guió: Lawrence Kasdan i George Lucas Actors: Mark Hamill, Carrie Fisher, Harrison Ford.\nArgument: El Imperi ha aconseguit tornar a fabricar una arma mortífera, la replica millorada de l’Estrella de Mort. La resistència ha d’evitar la seva posada en funcionament i per això necessita rescatar a Han Solo de les grapes de Jabba the Hutt i formar, juntament amb el recent Jedi Luke Skywalker, un equip capaç de derrotar a l’Emperador i Darth Vader.\nAnàlisi d’un principiant: A nivell global cal dir que aquesta part decep bastant, abans no em talleu el coll m’explico, les expectatives que havia generat l’episodi V només es compleixen en dos detalls aïllats, i potser amb això molt de vosaltres ja us conformareu: l’alliberament de Han Solo i la lluita entre Luke i Darth Vader. La primera part del film és divertida i trepidant, els ninots de Jim Henson hi tenen molt a veure, amb l’alliberament de Han Solo i l’aparició de la icona sexual de l’època, la princesa Leia encadenada al costat de Jabba the Hutt. Quan ja tenim al grup reunit i preparant l’àtac a l’Estrella de la Mort ja podríem passar directament als darrers moment del film, a la lluita que tots estàvem esperant: en Luke contra el seu pare, i la redempció final de Darth Vader que traspassa el pont entre el costat fosc per tornar a ser un Jedi. De fet, curiosament, en la versió original del film veiem com en Vader apareixia al final vestit com a Jedi juntament amb el mestre Yoda i l’Obi Wan-Kenobi, en la versió re-masteritzada han fet el canvi i li donen el protagonisme al jove Anakin. Vegeu la diferència a la foto del costat. Com era d’esperar els puristes han clamat al cel per aquesta vergonya, l’amic bastard David “Callahan” Ruiz n’és un exemple.\nQue hi ha entre el salvament de Han Solo i la lluita final? Doncs, no gaire res… uns ossets nans peluts i odiosos que no tenen ni la més mínima gràcia i que només serveixen per allargar la pel·lícula. Hi ha una persecució entre els boscos amb moto espacial que anys més tard veuríem, en animació, a Els Increïbles de Brad Bird, que ajuden a passar millor aquest periple d’avorriment i absurditat. Realment eren necessaris aquests personatges? Sembla que sí, perquè en van fer sèrie d’animació amb força èxit. Per tant potser sóc jo que vaig al revés del món.\nEl moment més àlgid de la darrera entrega és quan Dark Vader es treu el cas i, finalment, podem veure quina cara té. Amagat darrera el plàstic hi havia l’actor David Prowse, que fins aquell moment només era conegut per ser el monstre de Frankestein y el monstruo del infierno (1974), juntament amb Peter Cushing, que van coincidir de nou en l’Episodi IV, i recordat pels amants de A Clockwork Orange (1971) en una breu però recordada aparició (foto).\nAbans de plegar m’agradaria donar les gràcies als programadors d’Els Bastards per deixar-me aquest espai i poder comentar, a la meva manera, la saga més important de la història del cinema. Sé que és difícil poder aconseguir un lloc dins la graella atapeïda, densa i interessant d’Els Bastards, per això no puc estar més agraït. També donar les gràcies per la paciència i els comentaris a tots vosaltres, els soferts lectors d’aquest bloc.


Apartamentos Isa Les Palmes Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartamentos IsaProgreso 14, Tazacorte, Les Palmes, Espanya, 38770 - Veure al mapaNotable7,5Basada en337comentarisApartamentos IsaVeure més fotos"i liket the bed because was very clean"BasiliaSpainPiscinaVeure més fotosVeure totes les 45 fotosMolt bona ubicació 7,8Veure al mapa7,8UbicacióParticularitats que li encantaranWi-Fi gratuït en totes les habitacionsvisites turístiquesservei de llançadoramagatzem d'equipatge\nSobre l'allotjamentDescripcióL'Apartamentos Isa està situat al centre de Tazacorte, a l'illa canària de La Palma. Els apartaments estan ubicats en 2 edificis i tenen una piscina exterior amb gandules i una vista espectacular sobre el mar.\nEls apartaments de l'Isa disposen d'internet WiFi gratuïta, cuina americana i sala d'estar amb sofà llit. La majoria d'apartaments també tenen una terrassa amb vista sobre les plantacions de plataners i l'oceà Atlàntic.\nL'Apartamentos Isa és a només 1,5 km de la platja i a 15 minuts a peu de Tazacorte, un poble de pescadors encantador on trobareu diversos restaurants. Al port també podreu agafar un vaixell per anar a observar balenes.\nEl parc nacional muntanyós de La Caldera de Taburiente és a 7 km dels apartaments. Hi ha un autobús directe que connecta el resort amb la ciutat de Los Llanos de Ariadne, a 7 km de distància.Mostrar mésCaracterístiquesAccés a InternetWi-Fi gratuït en totes les habitacions Desplaçamentlloguer de bicicletesLloguer de cotxesservei de llançadoraCoses a fer, maneres de relaxar-sepiscina [exterior]solàriumvisites turístiquesServeis i comoditatscaixa fortamagatzem d'equipatgezona de fumadorsPer als nenshabitació familiar Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantLa recepció de l'establiment és oberta cada dia de 9:00 a 15:00 i tanca els dissabtes i diumenges tot el dia. Si teniu previst arribar fora d'aquest horari, cal que n'informeu l'establiment amb antelació. Trobareu les dades de contacte a la confirmació de la reserva.\nCal que informeu l'hotel de l'hora d'arribada al port de Santa Cruz o a l'aeroport i de les dades del vol. Podeu indicar-ho a l'apartat de comentaris en fer la reserva o posar-vos en contacte amb l'hotel. Trobareu les dades de contacte a la confirmació de la reserva.\nA recepció trobareu un ordinador amb accés gratuït a internet (només està disponible durant l'horari de recepció).\nEls llits supletoris i els bressols s'ofereixen a petició i cal que l'establiment en confirmi la disponibilitat. Cal que informeu el Apartamentos Isa de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.Mostrar més


El nou reglament d’ajuts a l’IBI incorporarà dues propostes de l’AUP | AUP - Rubí\nEl nou reglament d’ajuts econòmics per a persones amb escassa capacitat econòmica per al pagament de l’IBI incorporarà dues millores proposades per l’AUP a la Comissió de Tarificació Social. Es tracta de la incorporació de la tarificació progressiva i l’eliminació de la segona vivenda en cas que aquesta fos heretada però continués ocupada pels què hi vivien.\nPel què fa a la tarificació progressiva, s’ha establert que la quantia de l’ajut no pugui ser només del 50% amb un topall de 250€, sinó que s’estableixin percentatges diferents (del 50, del 35, del 20…) en funció dels ingressos del sol·licitant. Respecte a segones vivendes, la proposta de l’AUP és que, en aquells casos que s’hereti una propietat – per exemple, per part d’un dels pares però l’altre hi continués vivint – no es considerés aquesta com a segona residència, ja que això feia que la persona que l’hereta perdés la possibilitat de sol·licitar un ajut a l’IBI.\nL’AUP va treballar sobre aquestes propostes amb l’objectiu d’ampliar, encara més, el perfil de persones que es poden acollir a aquests ajuts; i també per a la facilitació d’aquests ajuts a particulars que fomentin el lloguer social. Aquesta proposta, però, no s’ha pogut incloure fins que l’Oficina d’Habitatge no ho inclogui en el seu reglament, i s’haurà de treballar en el marc de la Taula pel Dret a l’Habitatge.\nLa Comissió de Tarificació Social es va reunir per darrera vegada el passat 18 d’abril, i és l’espai on tots els grups municipals podien fer les seves propostes de millora de les Bases Reguladores dels ajuts econòmics a persones amb escassa capacitat econòmica que estiguin gravades per l’IBI (podeu consultar les Bases vigents en aquest enllaç).\nAquest reglament és un reglament força complet, i que va donar cobertura, l’any 2015, a un total de 548 persones, de les 900 que el van demanar. Aquesta quantitat doblava els ajuts que es van donar l’any 2014, gràcies a les aportacions que va fer la Comissió de Tarificació Social a les Bases Reguladores anteriors. Les aportacions de l’AUP, en aquest sentit, anaven encaminades a poder donar cobertura a alguna de les sol·licituds d’ajuts que van quedar desestimades l’any 2015 – la majoria de les quals ho van ser per un sol motiu i, concretament, pels motius de superar el nivell d’ingressos i per tenir un altre immoble en propietat.\nL’any 2015 es van destinar 91.644,68€ als ajuts; prop de 40.000€ més que els de l’any 2014, i es van doblar tant el nombre de sol·licituds d’ajuts com els expedients que van finalitzar amb l’ajut concedit.\nEtiquetat a:ajuts habitatge IBI lloguer tarificació social\nauprubi 19/05/2016 Cohesió Social\n← Decidim Rubí!\nL’AUP celebra la segona Assemblea General aquest dissabte →


Cansaladería Maria Àngels Solé: INFORMACIÓ SOBRE EL FORMATGE COMTE\nEstem al mercat municipal de la Masuca des de la seva inauguració l'any 1975. He anat introduint productes segons la demanda de cada moment. Primer era tan sols productes del porc amb els seus derivats, després s'han introduït formatges, carn fresca i embotits de porc ibèric.....Actualment també oferim tota mena de productes d'aviram, envasats al buit i preparats per donar més facilitats a la nostra clientela.Si veniu al mercat, ens podeu trobar a les parades 2-3\nINFORMACIÓ SOBRE EL FORMATGE COMTE\nEl formatge: El Formatge Comté, una de les meravelles franceses, rei de reis, un dels preferits de Via Vàlia. Elaborat amb llet crua de vaca, té una forma de roda, cilíndrica, d’uns 12 cm d’alçada i un 65 d’amplada, amb un pes de vora els 40 Kg. És un formatge de muntanya, gran, elaborat a les suaus serralades del massís del jura, al Franc Comtat. Per elaborar una roda de Comté es necessiten aproximadament uns 500 litres de llet de vaca de les races montbéliarde (que representa la immensa majoria) i simmental française.\nEl Comté és un familiar del Gruyère, tot i que un pèl més suau que aquest, més dolç, i molt, molt ric en aromes que provenen de les increïblement riques pastures del Jura. És un formatge amb una llarguíssima història que es remunta, més o menys, cap al segle XXIII, quan es van crear les primeres fructeries (avui en dia anomenades fruitières). A les fruitières o formatgeries és on els pastors porten cada dia la llet que munyeixen matí i vespre. Allà s’elaborarà després el formatge cada dia, 365 dies a l’any. Cada fruitière, situades normalment als pobles del Jura, treballa amb els pastors del voltant, normalment vora la vintena. N’hi ha unes 175 a la regió que processen la llet de més de 3.000 granges, conformades per unes 100.000 vaques de les races esmentades. Cada fruitière elabora el seu propi comté, amb la seva pròpia personalitat i gust.\nElaborar una peça de comté és un procés que dura unes tres setmanes. Aleshores és quan entren en joc els afinadors. Els afinadors són aquells que maduren els comtés en caves condicions especials durant un mínim de quatre mesos i fins a 12, o 24, o, en comptadíssimes ocasions, fins a 36 mesos. Només les peces escollides, perfectes, es maduren fins a aquest punt. No cal dir que un tast d’un comté d’estiu de més de dos anys eleva l’experiència a una categoria inimaginable. En fi, qui l’hagi tastat alguna vegada entendrà perfectament de què parlem. I els que no, tasteu-lo; no ho oblidareu.\nLes vaques pasturen durant entre sis i nou mesos a l’any en camps destinats a l’agricultura extensiva. Més o menys es calcula una hectàrea per vaca. De la llet que produeixen amb aquesta alimentació lliure d’herba fresca se n’elabora el comté d’estiu, el més apreciat, ric i complexe. Durant els mesos d’hivern s’alimenten de farratge, que fa el formatge una mica més blanc (ha perdut els carotens que sí tenen les herbes i les flors fresques) i li dóna un gust diferent. Qualsevol tipus de pinso o alimentació fermentada estan prohibits perquè afecten negativament al gust final del formatge.\nEl Comté va ser la primera AOC (denominació d’origen) creada a França. L’organisme regulador és molt estricte, i només es permet que les peces que compleixin uns mínims molt exigents portin l’etiqueta Comté, que pot ser verda, per als millors entre els millors, o marró, per a la resta.\nOrigen i procedència:El formatge Comté prové del massís del Jura, que corre paral•lel als Alps, al regió del Franc Comtat. La ciutat més important de la zona, i capital del departament del Doubs, és Besançon, antiga ciutat que va ser molt important en temps dels romans i que mereix una visita. El país del comté el formen els departaments del Doubs, Jura i Ain. Des de Besançon es poden fer molts recorreguts en cotxe pels departaments del Doubs i Jura, per petites carreteres que van recorrent muntanyes i vinyes i pobles, cadascun amb la seva formatgeria, on es poden comprar i tastar els Comtés autòctons, a més del Morbier i del Bleu de Gex, els altres formatges produïts a la regió. També són molt reconeguts els seus vins (els blancs Côte de Jura i els vins d’Arbois), i embotits. També és possible arribar-se a alguna de les cases d’afinadors, que organitzen visites guiades a les seves caves i tastos dels seus formatges.\nImformació treta de: http://bloc.viavalia.com/\nPublicat per Maria Àngels a 19:38\nVisita'm al facebook\nIgualada, Barcelona, Spain\nSegueix per @mail\nBACALLÀ AMB PATATES, ALLIOLI DE POMA I TRANSPARÈNCIA DE MEL\nConcursos de likes a Facebook: com evitar les trampes d'alguns usuaris\nBombons de xocolata i bacon!!!


Cassola amb xucrut i carn picada - Recepta de myTaste\n600 grams de carn picada\n500 grams de xucrut\n1 llauna de tomàquet (a trossos)\nGrassa una cassolaamb mantega, posa les rodanxes de patata a la part inferiori assaona amb sal. Al damunt posa la carnpicadacondimentadaambespèciesifinalment, col•loca per sobre els poms blanquejats de bròquil, aboca la crema, barrejada amb el rovell d'ou iamb la meitat del formatge molt, no oblidis d'assaonar amb sal i pebre\nde carnpicada de vedella. Salpebrar la carnisofregir-la una mica, fins que agafi color. de xampinyons\nSi ho feu amb una cassolaràpida en pocs minuts les tindreu a punt. Avui m’he aixecatamb la idea de preparar unes albergíniesfarcides de carnpicada, però les albergínies que tenia de l’hort eren rodones i per fer-les farcidesprefereixo les allargades\nun pollastre rostit a la cassolaamb una picada d'ametlles. siteniucriatures, poseu menys grans de pebre a la picada, per tal que no la troben massa forta\nEn una sartén con un poco de aceiteañadimos la carnepicadasalpimentada y removemos bien para que nos quede bien deshecha\nEs fregeixen els llagostinsi en el últim moment s'afegeixen a la cassolaitambé els rossinyols. Després es barreja amb la carnpicadai ja es poden omplir els calamars\nTambé d'ha d'afegir el xilipicat al gust, la salsa de soja, un polsim de curry i l'alfàbrega picadaideixarfins que el sofregitredueixi\nRemulla i esprem el panet, barreja bé amb la carn mòlta, la ceba picada, els ous, el formatge i el julivert, i salpebra al gust\nEn una cassola poseu un raigd’oliiseguidament quant sigui calent poseu-hi la carn, salpebreu, quant estigui a mitjacoccióafegiu els espinacs, saleu, aneu donant voltes fins que es coguin els espinacs\n-Seguidament, fem la carnpicada en una paella amb una micad’olii sal , anem remenant fins que quedi daurada ( opcional , més o menys cuita )\nLes cobrimamb la carnpicada, el formatge, la ceba i el pebrot. Daurem la carnamb una micad'oli, sal i pebre\nEn una cassolaamb una micad'oli, sofregim el tomàquet de conserva. Ho barregem bé amb una forquilla. Posem en un bol les potes dels calamars picadetes, la botifarra sense pell, les carnspicades, la sal i el pebre\nEn la cassola que anem a fer els calamars fiquemolid’olivaideixem que vaja calfant-se. Farcim el calamars amb la botifarra de ceba\nDistribueix els macarrons amb la carnpicada reservada en plats fondos escalfats. Fregeix la carn, en dues vegades, amb la mantega\nTalla les pomes a quarts, treu les llavors i talla a trossos, sofregeixamb el greix sobra'n, de fregir la carnpicada, fins que tinguin un bonic color daurat, assaboreixamb el curri en pols i una mica de sucre i desglaça amb suc de poma, porta a ebullicióideixabullifins que gairebéhagi reduït del tot


Un estudi qualifica d'excel·lent el servei d'autobús urbà de Rubí, gestionat per RubíBus - Ajuntament de Rubí\nUn estudi qualifica d'excel·lent el servei d'autobús urbà de Rubí, gestionat per RubíBus\nUn estudi qualifica d'excel·lent el servei d'autobús urbà de Rubí, gestionat per RubíBus Segons l’anàlisi duta a terme per l’empresa Prysma Calidad y Medioambiente, la puntualitat de les 6 línies de bus frega el 100%. https://www.rubi.cat/ca/ajuntament/comunicacio/sala-de-premsa/notes/un-estudi-qualifica-dexcel-lent-el-servei-dautobus https://www.rubi.cat/@@site-logo/ajuntament-de-rubi.svg\nSegons l’anàlisi duta a terme per l’empresa Prysma Calidad y Medioambiente, la puntualitat de les 6 línies de bus frega el 100%.\nRubíBus (denominació comercial de Corporación Española de Transporte, S.A. – CTSA–), l’empresa que gestiona el transport públic de Rubí, ha encarregat un estudi a la consultoria Prysma Calidad y Medioambiente amb l’objectiu d’analitzar la qualitat del servei que presta a la ciutat. El treball de camp, que es va realitzar entre els dies 25 i 29 de novembre i el 3 de desembre de 2010, en diferents horaris, ha revelat que el servei d’autobús urbà de Rubí és excel·lent.\nUn equip tècnic format per 3 persones ha analitzat diferents aspectes del servei, des de la puntualitat dels autobusos de les diferents línies fins a la informació que es pot trobar tant a l’interior dels vehicles, com a les parades o a la pàgina web. Els analistes també s’han fixat en altres aspectes, com l’accés als autobusos, la capacitat d’ocupació dels vehicles en diferents franges horàries, la validació dels títols de transport, les tarifes, l’atenció als usuaris per part dels conductors i el tipus de conducció, entre d’altres.\nPer recollir tota aquesta informació, la consultoria va realitzar un Mystery Shopping els dies 25, 26, 27, 28 i 29 de novembre i el 3 de desembre de 2010. Es tracta d’una tècnica d’anàlisi que consisteix en fer una simulació d’utilització real del servei. Així, sense que ni els inspectors de RubíBus CTSA ni els/les conductors/es dels vehicles ho sabessin, els tècnics de Prysma Calidad y Medioambiente es van fer passar per simples usuaris per obtenir totes aquestes dades.\nEls resultats obtinguts són altament positius. Pel que fa a la puntualitat, l’estudi conclou que en un 99,60% dels casos els autobusos es troben entre la forquilla del -1 / +5 minuts, un interval de temps que es considera puntual. L’anàlisi revela que la puntualitat és lleugerament superior a la tarda, tot i que tant la franja horària de la tarda com la del matí es troben en uns nivells excel·lents. Per línies, la més puntual és la L6, mentre que la que té uns temps d’espera més elevats (però sempre dins l’interval -1 / +5) és la L2.\nPel que fa a la informació que es pot trobar a l’interior dels vehicles, en alguns casos s’ha detectat la falta del Reglament de Viatgers i de les tarifes dels títols. L’estudi revela que, en general, hi ha una gran uniformitat a totes les parades, tot i que n’hi ha algunes en les quals hi manca informació sobre les tarifes, els títols de transport i les dades de contacte de l’empresa. Segons els tècnics, això pot ser degut al fet que en aquestes parades no hi ha suficient espai per a encabir-hi tota aquesta informació. No obstant, RubíBus CTSA ha reaccionat immediatament i tots els autobusos, així com la majoria de marquesines i algunes parades verticals, ja disposen a dia d’avui d’adhesius amb les tarifes vigents i dades de contacte de l’empresa. Els analistes també han valorat el manteniment d’un total de 36 parades i han conclòs que el 97% presenten un manteniment i neteja òptims.\nPel que fa als vehicles, i en termes globals, els tècnics consideren que un 93% dels autobusos mantenen un nivell de neteja i confort òptim. A més, tots els autobusos estan adaptats a persones amb mobilitat reduïda. Segons l’informe, el nombre de viatgers també és adequat, ja que en cap moment se supera ni l’ocupació màxima homologada de cada autobús ni el criteri de confort establert per la norma UNE-EN 13816 (en cap cas se supera els 4 viatgers per metre quadrat). Pel que fa a l’atenció envers els usuaris i el comportament del conductor, l’informe conclou que els resultats obtinguts són correctes, ja que en la majoria d’ítems analitzats s’ha detectat un 100% de compliment. A més, l’informe posa de manifest que el 100% dels títols de transport són validats a l’interior dels autobusos.


No volem més pedreres a Sagunt - ACCIO ECOLOGISTA-AGRO\nArrel de la web > Col·lectius > Morvedre > Notícies > No volem més pedreres a Sagunt\nEl Pinyal no es toca!!!\ndivendres 16 de desembre de 2016, per AE-Agró\nFa un parell de setmanes en Acció Ecologista-Agró vam rebre amb una mescla d’alleugeriment i preocupació la notícia sobre la sentència del Tribunal Suprem referida a l’ampliació de la pedrera del Salt del Llop. Alleugeriment perquè per fi s’aconseguia una decisió ferma, que permetria la protecció efectiva del bell paratge de la muntanya de Romeu, que tant de suport social ha demanat. I preocupació perquè ens temíem que la cimentera Lafarge-Holcim no tardaria massa a pressionar a l’Ajuntament de Sagunt (Camp de Morvedre, València) i la Generalitat Valenciana perquè resolgueren al seu favor la concessió d’una nova llicència minera, que els garantiria obtindre el que han batejat pel seu compte com El Pinyal.\nEl Pinyal en realitat és la zona compresa per les muntanyes de L’Hostalera i Fontanelles i el barranc de La Catalana, el qual les travessa. I esta setmana mateix les nostres sospites han sigut referendades per l’anunci en premsa que les parts implicades en la negociació d’este assumpte (l’Ajuntament de Sagunt, la Conselleria de Medi Ambient i la d’Indústria i Lafarge-Holcim) estan a favor d’iniciar els tràmits per a obrir la nova pedrera del Pinyal. Resulta sagnant que ho presenten com una victòria en les seues negociacions, obviant la sentència del Tribunal Suprem (TS), perquè què hauria succeït si l’alt tribunal haguera fallat a favor de Lafarge-Holcim? Haurien tingut alguna opció de negociar?\nNo oblidem que ha sigut el TS qui ha tombat el recurs de la cimentera per a ampliar la superfície de la seua concessió en el Salt del Llop, i que també ha deixat en evidència l’estranya maniobra de la Conselleria de Medi Ambient de revocar la seua pròpia decisió de denegar la Declaració d’Interés Comunitari (DIC) sobre esta ampliació. El que significava, de facto, estendre-li l’estora roja a la Lafarge-Holcim perquè arramblara amb el que volguera. Per sort, es va imposar el bé comú en la resolució del Suprem.\nDes d’Acció Ecologista-Agró Camp de Morvedre volem anunciar que no ens anem a quedar de braços creuats permetent que espolien una muntanya declarada bé pública des de fa més de quaranta anys. No estem sols. Ens hem reunit amb representants de diverses associacions ciutadanes que estan en contra d’esta nova pedrera. I amb tots ells anem a muntar de forma urgent una plataforma. Ja han mostrat el seu interés a participar els veïns de la urbanització del Pere Gil, els de la Vall de Segó, diverses associacions ciclistes i la Societat de Caçadors de Sagunt.\nSom ciutadans preocupats per no perdre una de les poques àrees impol·lutes que queden al nostre terme municipal. Perquè, no ens enganyem, és una fal·làcia afirmar que no causarà gran impacte a l’entorn i que la pedrera s’obrirà en un raconet sense valor. Parlem clar, en principi serà un forat de, com a mínim, 60 hectàrees (el Salt del Llop té unes 100), però que podria ampliar-se fins a les 200, la qual cosa significaria arrasar completament L’Hostalera, Fontanelles i el barranc de La Catalana. I això no hi ha restauració que ho puga reintegrar. Si algú no sap a què equivalen eixes hectàrees que aguaite a l’immens cràter que ja tenim al Salt del Llop. O que prove a mirar les imatges per satèl·lit en internet. I després que passege pel barranc de La Catalana i s’imagine al costat eixa bretxa.\nSi l’Ajuntament de Sagunt i la Generalitat Valenciana, institucions públiques que haurien de cuidar el que és de tots, fan prevaldre a tota costa els interessos econòmics d’una empresa tan voraç i insaciable com Lafarge-Holcim, no ens queda un altre remei que mobilitzar-nos en contra per a defendre els nostres propis interessos. Les mateixes raons que va argüir el Suprem per a inhabilitar la pretensió de fer-se amb Romeu són igualment vàlides per a protegir el paratge que rodeja al barranc de La Catalana, amb semblants o majors valors ecològics i paisatgístics associats. Salvem La Catalana!!! No volem més pedreres a Sagunt!!! La Vall de Segó, com ara, sempre!!! El Pinyal no es toca!!!


Qui som? Descripció i missió\nLa crisi de la covid-19 i les seves conseqüències com són el confinament ha generat diverses necessitats al barri així com més situacions de precarietat i vulnerabilitat, agreujant una situació prèvia que ja no era favorable a les classes populars. Això ha fet que les veïnes ens adonem de la importància de les xarxes comunitàries. Els vincles socials ens permeten donar-nos suport mutu i afrontar les situacions més límit de manera col·lectiva, com no pot ser d’altra manera. Tanmateix, l’Esquerra de l’Eixample és un barri que, per la mateixa composició urbanística i la manca d’espais públic on trobar-nos, no està cohesionat i hi falten aquests vincles entre veïnes. El resultat és que sovint pensem que els problemes només ens afecten a nosaltres, individualitzant-los, i sent incapaces de detectar i compartir les nostres necessitats i les de les nostres veïnes.\nEnfront d’aquesta situació, des dels inicis del confinament, el jovent de l’Esquerra de l’Eixample hem impulsat una Xarxa de Suport Mutu per respondre a les necessitats d’aquelles veïnes més vulnerables. Actuem en diversos fronts segons la detecció de necessitats i problemàtiques que ens fan arribar les mateixes veïnes:\nTasques logístiques (fer la compra, passejar gossos…)\nTasques de cura a infants, gent gran i persones vulnerables davant la situació de tancament d’escoles mentre els pares segueixen treballant, així com les situacions de vulnerabilitat de les treballadores familiars i gent gran que ha quedat aïllada.\nAssessorament laboral davant de tots els casos d’acomiadaments i abusos, gràcies a un grup d’advocades laboralistes del barri que s’han unit a la Xarxa\nAssessorament sanitari per tots aquells dubtes sorgits arran de l’emergència sanitària pel covid-19, gràcies a les treballadores sanitàries del barri que s’han unit a la Xarxa.\nAcompanyament psicològic i telefònic per totes les situacions d’estrès, angoixa, pressió emocional i sensació de soledat que ens està causant el confinament, gràcies a un grup de psicòlogues i de les mateixes veïnes que hem posat en contacte per cuidar-se entre elles.\nSuport a les problemàtiques d’impagament de lloguers i hipoteques, a causa de l’onada d’acomiadaments laborals i tancament d’empreses, gràcies a la Xarxa d’Habitatge de l’Esquerra de l’Eixample\nDistribució de mascaretes confeccionades per les cosidores del grup de mascaretes de l’EE, sorgit a partir de la Xarxa de Suport Mutu. Això ens permet oferir mascaretes gratuïtes i reutilitzables, per totes aquelles que no poden accedir a aquest producte sanitari, sigui per escassetat o pels preus impossibles degut a l’especulació dels proveïdors.\nRecollida i distribució d’aliments per totes aquelles que s’han quedat sense ingressos i no poden realitzar la compra d’aliments.\nVolem atendre les necessitats dels veïns i veïnes, oferint-nos Suport Mutu. No advoquem ni per l’assistencialisme ni per la caritat, sinó per donar eines en el camí d’emancipar-nos col·lectivament d’aquelles limitacions que ens imposa el sistema.\nVolem que les veïnes receptores també s’integrin i col·laborin amb la Xarxa per ajudar altres veïnes.\nVolem enxarxar-nos amb la resta d’entitats, veïnes i comerços de barri per coordinar una resposta col·lectiva. Volem una Xarxa forta per suportar tots els embats i afrontar-los.\nVolem formar-nos i proveir-nos d’eines de suport mutu i acció col·lectiva que ens serveixin en el camí per alliberar-nos de les limitacions imposades en el sistema capitalista\nAixí mateix, creiem que la tasca de la Xarxa de Suport Mutu no s’acabarà després del confinament, ja que la situació de crisi econòmica i social post-confinament farà necessària la continuació i l’enfortiment de les xarxes comunitàries i dels vincles de suport. Ens necessitem a totes per afrontar el que vindrà i poder respondre i organitzar-nos col·lectivament.


VÍDEO | El discurs d’una estudiant sobre les ocupacions d’escoles públiques sacseja el Brasil\nLes paraules d'Ana Júlia, de 16 anys, davant l'assemblea de Paraná commouen un país que compta amb més de 1.000 escoles ocupades contra les reformes de la dreta.\n02.11.2016 - 08:31\nEls estudiants que protagonitzen ocupacions en més de 1.000 escoles públiques del Brasil en contra de la reforma educativa del nou govern, de Michel Temer, han rebut una alenada d’aire amb el discurs de l’estudiant Ana Júlia Ribeiro, de només 16 anys, davant l’Assemblea Legislativa de Paraná, un dels estats on la protesta ha arrelat amb més força. L’al·locució de la jove ha resultat viral a les xarxes socials, fins al punt que ha rebut elogis fins i tot de l’expresident Lula da Silva.\n“La nostra única bandera és l’educació”, proclama Ana Júlia davant els representants polítics, als quals retreu que hagin titllat els estudiants que participen en les protestes “d’adoctrinats”. “És un insult als estudiants”, els retreu la jove, que defensa davant seu que el que estan fent milers d’alumnes brasilers és lluitar “per les generacions futures”.\nLa movilització estudiantil brasilera tornat a prendre força després que s’hagi aprovat una esmena a la Constitució per restringir la despesa pública del país en els propers 20 anys, cosa que, denuncien, “congelarà” les partides destinades a educació. A això se li sumen altres polèmiques reformes empreses pel nou govern de Temer, com la que limita els ensenyaments de filosofia i sociologia.\nAquí els estudiants hi veuen un atac al “pensament crític”, en paraules d’Ana Júlia, que emmarca aquesta reforma en programes com el d’Escola Sem Partido (escola sense partits), que des del Govern preveu eradicar els discursos polítics entre el professorat. La mesura és considerada pels estudiants com una excusa per censurar la reflexió i la crítica a les aules. “Escola Sem Partido és una escola sense sense sentit crític, una escola racista, una escola homòfoba”, clama l’estudiant entre aplaudiments.\nEl moment més crític del discurs arriba al final, quan Ana Júlia es refereix a la mort per apunyalament d’un estudiant, Lucas Mora, durant una ocupació, en unes circumstàncies encara no esclarides, però que han aprofitat alguns polítics per declarar que les ocupacions són problemàtiques. “He estat a la vetlla d’en Lucas i cap de vostès no hi era”, llança l’estudiant, que acusa els polítics presents de tenir les mans tacades de sang, fet que li val l’amonestació per part del president de l’Assemblea, que amenaça de tancar la sessió. “Demano disculpes”, respon Ana Júlia, “però l’Estatut ens diu que els infants i adolescents són responsabilitat de les famílies, de la societat i de l’Estat”.


Monogràfic. El teatre: art i oficis - Rosa Sensat\nMonogràfic. El teatre: art i oficis\nArt i educació, una imbricació (molt) insuficient\nSi observem la realitat de l’educació a Catalunya trobarem centenars d’exemples d’activitats en les quals les nenes i els nens, les noies i els nois gaudeixen d’experiències artístiques, però també ens adonarem que no disposen del marc imprescindible per aconseguir els fruits esperables. Costa poc d’entendre què exigeix la legislació pel que fa als ensenyaments lingüístics, científics i humanístics. En canvi el sintagma «educació artística» evoca més aviat ensenyaments professionals, no l’aprenentatge sòlid i progressiu de les arts durant l’educació obligatòria.\nI tanmateix, les arts són imprescindibles per a la formació de l’individu (per al desenvolupament de la curiositat, de la capacitat de diàleg amb la realitat, de l’aptitud de construir mirades lúcides i de la valentia crítica) i per al progrés humà —moral— de les ciutats i de les nacions.\nLes arts no poden estar en les escoles i instituts només com a assignatures «fàcils i divertides», ni com a activitats complementàries ni reduïdes a objectes d’estudi històric —com la literatura i les arts plàstiques a Secundària—. No hi ha educació artística sense pràctica artística.\nLa resposta a aquesta pregunta exigeix un espai del qual no disposo, però podríem dir que és, alhora, un objecte i el procés que el configura.\nTot comença quan una o diverses persones, amb la seva experiència de la vida i la seva experiència artística, senten un impuls d’exploració. Els coneixements derivats de les dues experiències, interconnectats, permeten construir una mirada, que no és, no pot ser, la mirada convencional que necessitem en la vida quotidiana, perquè no permetria descobrir res de nou. Aquesta mirada singular, radicalment lliure, dona lloc a una pintura, una escultura, una obra arquitectònica, una dansa, una música, una obra literària, un film, un espectacle teatral. És l’objecte artístic, que no culmina el procés creatiu, perquè falta la mirada del receptor, que el percebrà des de la seva experiència de la vida i de la seva experiència artística.\nSi acceptem aquesta equació, podem concloure que quan una persona percep un objecte artístic, el recrea.\nAquest fet és importantíssim en el que els francesos anomenen «spectacle vivant», perquè, cada vegada que s’interpreta una composició musical, una coreografia o una obra teatral, es produeix una creació diferent, única, irrepetible que no és només mèrit dels intèrprets, sinó també dels espectadors.\nNo disposem d’informació precisa de quan els éssers humans comencen a representar històries fictícies, però tenim la sort de conèixer la importància de la tragèdia i de la comèdia a Atenes i de conservar la prodigiosa obra teatral de Shakespeare. Ambdós fets, excepcionals, ens permeten afirmar el valor i les virtuts del teatre:\nTeixeix relacions reals. Uneix. En una sala de teatre els espectadors estan compromesos a compartir junts les expectatives de connectar amb éssers humans com ells transfigurats en personatges ficticis —o amb ninots manipulats per persones presents—. Les primeres paraules que s’escolten són una invitació a allunyar-nos dels estris que ens segresten en universos virtuals i ens allunyen de l’aquí i de l’ara.\n“Les arts són imprescindibles per a la formació de i per al progrés humà de les ciutats i de les nacions”\nAviva l’atenció en un temps de dispersió. Ens suplica fer una sola cosa, no com quan estem davant de les pantalles que ens autoritzen a menjar, beure, fullejar una revista, barallar-nos amb la família, enviar un missatge, prémer un «m’agrada» o comprovar quants n’hem rebut durant l’últim quart d’hora. Aboleix el temps de cadascú per crear temps compartit.\nPromou els enfocaments diversos, la concentració, l’autoconeixement —físic, emocional, intel·lectual i moral— i l’auto-control.\nEstimula la construcció de marcs mentals simbòlics que ajuden a organitzar els fets de la vida i a integrar-se en col·lectius capaços d’acollir i d’inventar i protagonitzar aventures. El teatre és una experiència privilegiada per a la descoberta del sentit de les ficcions i el seu simbolisme. És un joc d’aparences i simulacions que desperten intuïcions i emocions compartides (inquietuds, pors, afectes, debilitats, desànims…) i il·luminen plecs de la realitat que la vida ordinària oculta. Tot hi significa. Propicia la lucidesa.\nActiva la identificació —admirativa o irònica— (un factor fonamental en les nenes i els nens, però gens menyspreable en els que ja han abandonat la infantesa). Actors i espectadors són l’home amb abric usat i maleta vella que espera un tren que mai no acaba d’arribar; la dona que crida i es revolta contra una guerra que no comprèn i que li ha arrabassat el fill; els nens i nenes que tenen por de màquines boges; són cobdiciosos i ridículs, o magnànims i dignes.\nConvida a experimentar el plaer de l’exigència interpretativa i la felicitat de l’expressió refinada.\nPermet desempallegar la consciència del frenesí consumista i pot persuadir, especialment els nois i noies joves, que els camins de les descobertes, encara que més llargs i difícils que els de les possessions immediates, són més bells i alliberadors.\nTot i això, ni és un mètode infal·lible d’educació, ni una garantia contra l’estultícia o les pulsions destructores dels éssers humans.\nLa construcció de l’objecte teatral\nEl plaer sensorial, sentimental, emotiu i intel·lectual de la recepció depèn de l’originalitat de l’objecte artístic i de la seva qualitat. La singularitat imprescindible s’ha de subratllar especialment des que els espectacles estan sotmesos a una lògica aliena a l’art: la de l’audiència.\nLa creació teatral, com tota creació artística, ha de ser molt exigent. Obliga a activar les immenses possibilitats de tots els oficis que hi intervenen (m’agrada la paraula ofici pel seu origen llatí: no significava només feina o ocupació, sinó que contenia l’obligació de ser útil a la societat, de cultivar la cortesia i la consideració i d’evitar la precipitació i la mandra; (Ciceró l’usa sovint amb aquests matisos).\nParticipar en l’aventura de crear un espectacle teatral és apostar pel treball en equip, que exigeix compromís, responsabilitat, capacitat dialèctica i voluntat crítica —els grups de teatre no s’han de regir per cap fidelitat, sinó per totes les lleialtats—. I també seran indispensables llargues hores de reflexió i treball individual, perquè les aportacions en els assajos siguin riques i estimulants.\nLa màxima responsabilitat l’assumirà el director. El teatre ha passat per etapes diferents en les quals ha destacat més un ofici que els altres. Ara estem en l’era dels directors. Encara que aquesta figura em sembla fonamental, no entenc la veneració que alguns reclamen: no arribaria enlloc sense la resta de l’equip.\nSi no s’escull una obra ja escrita, s’haurà d’elaborar un text guió de l’espectacle, és a dir, s’haurà de començar per l’activació de tots els factors de la ficció, especialment els personatges i la trama, i fer la feina, engrescadora i dura, de treballar amb les paraules de la llengua, perquè els personatges resultin consistents, dissemblants i atractius, i perquè la trama estimuli les sensacions, les emocions, els sentiments i els coneixements que volem regalar a l’espectador al qual suplicarem que «acabi» l’obra artística.\nSi l’obra ja està escrita s’haurà de posar en pràctica l’ofici de dramaturg: repassar el text original o traduït, adaptar-lo al grup i construir el context on s’expressaran els personatges i es produiran els fets.\nEncara que els recursos siguin limitats, s’ha de pensar a fons una escenografia, una il·luminació i un àmbit sonor que entrin en relació dialèctica amb els personatges. Els espais, en el seu sentit més ampli —que també conté els sons— han de tenir una funció semblant a la dels personatges: de vegades, han de ser protagonistes, altres, antagonistes, d’altres, coadjuvants; han de donar valor dramàtic a les situacions o les han d’elevar al nivell simbòlic.\nEl vestuari i el maquillatge ajudaran a acabar d’esculpir els personatges. Són el resultat de dos oficis que es menystenen, de vegades. La seva importància queda palesa quan el treball està ben fet.\nSegurament que l’ofici més agraït és el de la interpretació, perquè permet ser un altre, viure vides que mai no es viurien i aproximar-se a goigs quasi prohibits o a dolors insuportables mitjançant la simulació.\nUn actor o una actriu necessiten una preparació sòlida. Alguns aspectes demanen una formació tècnica, d’altres, el treball amb el director i els companys i companyes per anar forjant la veritat de cadascuna de les situacions.\nHan de conèixer el seu cos, tenir consciència de totes les seves possibilitats per posar-les a disposició de la forma externa que el personatge mostrarà i de les seves accions.\nHan de saber respirar bé. La respiració és la base de l’elocució, de l’expressió oral. (L’entrenament de la respiració diafragmàtica no només és fonamental per a la interpretació de personatges, ho és per a la salut, especialment de les persones que han de parlar habitualment en públic, per exemple, els mestres i professors.)\nHan de tenir cura de l’articulació de tots els sons. Als escenaris s’embelleix la llengua o se l’embruta. Una pronunciació acurada dels sons vocàlics i consonàntics, acompanyada d’una execució correcta de la sintaxi dels segments —i del vers, si és el cas— converteix l’expressió en simfonia memorable.\nLa xarxa catalana necessària\nLa convicció de la participació de l’espectador en la culminació de tots els actes creatius serveix d’argument per proposar el treball coordinat de les institucions amb l’objectiu de construir una xarxa de debò que, a part de permetre l’intercanvi d’experiències, fundi i consolidi uns circuits d’exhibició. Tots els festivals i els concursos compleixen una funció apreciable, però haurien de ser la guinda d’una activitat mantinguda durant tot l’any. Hi ha molts espectacles protagonitzats per nois i noies joves (amateurs, afortunadament) que mereixen ser recreats pels públics de tot Catalunya.\nJoan Solana i Figuerasa\nProfessor de Llengua, Literatura i Cultura Audiovisual


Manifest de la CEAFA amb motiu del Dia Mundial del Alzheimer. | afabaix\nManifest de la CEAFA amb motiu del Dia Mundial del Alzheimer.\nLa AFA Baix Llobregat, com a membre de FAFAC i CEAFA, s'adscriu al manifiest.\nDes de l' Associació de Familiars de Malalts d’Alzheimer del Baix Llobregat ens sumem a el manifest de la Confederació Espanyola d'Alzheimer (CEAFA) en el qual reivindiquem:\nDesenvolupar i dotar la Llei de Dependència dels recursos econòmics i humans suficients i necessaris per complir els seus objectius.\nConvertir els Serveis Socials en el quart pilar de l'Estat del Benestar, tal com es ve proclamant des de l'aprovació de la Llei de dependència de l'2006.\nReactivar el Pla Nacional Integral d'Alzheimer, actualitzant per adaptar-lo a la nova normalitat COVID-19 i dotant-lo d'una partida en els pressupostos generals de l'Estat.\nReactivar el Pla Integral d'Alzheimer i altres Demències, actualitzant per adaptar-lo a la nova normalitat COVID-19, dotant-lo d'una partida en els pressupostos generals de l'Estat.\nReconèixer a el Pla Integral d'Alzheimer i altres Demències com a eina necessària per abordar integralment les conseqüències de l'Alzheimer i altres demències en tots els aspectes que queden fora de la llei de dependència: adaptació de l'entorn i sensibilització, impacte econòmic sobre les famílies, de gènere, laboral i fiscal, solitud, aïllament, exclusió i pobresa, perfeccionament de la formació i inversió en recerca, etc.\nEstablir una coordinació efectiva i eficaç entre el Sistema Nacional de Salut i els Serveis Socials per abordar les conseqüències de l'Alzheimer i altres demències de forma integral, àgil, adaptada i amb qualitat.\nPotenciar els recursos intermedis que permetin la permanència durant el major temps possible de les persones amb Alzheimer i altres demències en el domicili\nReclamar un context de professionalitat, qualitat i respecte a la dignitat i drets de les persones, posant a aquestes en el centre i obrant segons les seves necessitats, preferències i expectatives manifestades, en cas de necessitar cura residencial.\nMantenir i incrementar les ajudes a les entitats de tercer sector especialitzades en atenció integral a persones amb demència com a eines indispensables que són, per introduir especialització, professionalitat, humanitat i innovació en les cures\nReconèixer la tasca de representació, reivindicació i prestació de serveis que les associacions de familiars realitzen per millorar la qualitat de vida de les persones i famílies que conviuen amb l'Alzheimer i incloure-les en els processos de presa de decisió en matèria de polítiques públiques en Alzheimer, demències, i dependència, havent de ser considerades entitats de referència en les mateixes\nI aquestes són les reivindicacions de la Confederació Espanyola d'Alzheimer (CEAFA) en el Dia Mundial de l'Alzheimer perquè som conscients que:\nLa irrupció de l'coronavirus ha suposat, a nivell global, una revolució per a la salut de les persones en un context social que no estava prou preparat per fer front a un virus que s'ha demostrat tan desconegut com letal.\nLa població d'edat avançada ha estat la més castigada i la que més ha patit tant els efectes de la malaltia com les conseqüències col·laterals que ha comportat la Covid-19.\nI que, d'entre elles, les persones afectades per la malaltia d'Alzheimer o altres tipus de demència han estat, sens dubte, les més directament damnificades i s'han vist afectades particularment en la pandèmia, situant-se les residències a l'ull de l'huracà i constituint un dels grans focus de contagi.\nL'envelliment poblacional i l'elevada prevalença d'Alzheimer i les demències en la nostra societat van a tensionar els sistemes públics de protecció social.\nLa situació sobrevinguda a causa de l'COVID-19 ha accelerat els processos i ha agreujat la vulnerabilitat de pacients i famílies afectades per la malaltia d'Alzheimer i ha posat de manifest la fragilitat dels sistemes social i sanitari i les mancances de el model de cures.\nEl confinament ha provocat un fort deteriorament de la qualitat de vida en el binomi persona amb Alzheimer-persona cuidadora familiar.\nLa persona amb Alzheimer no és capaç de comprendre el canvi de rutines i s'ha vist incrementat els seus problemes conductuals i aceleradala evolució de la seva demència.\nLa persona cuidadora familiar ha patit processos de soledat no desitjada, eliminació de rutines bé instaurades en les seves vides o un deteriorament físic, anímic i mental a causa de la sobrecàrrega de treball i l'estrès i cansament afegit.\nEl que ha passat en l'entorn residencial hauria de fer reflexionar a tots sobre la necessitat imperiosa d'implementar models que preservin els drets i la dignitat de les persones institucionalitzades.\nL'ètica i dignitat de la persona han de ser també protegides i respectades en l'accés de les persones grans als serveis sanitaris i, especialment, als d'urgències en moments complexos.\nLes entitats de l'tercer sector especialitzades en el tractament i abordatge integral de l'Alzheimer, la demència i les seves conseqüències estan patint en primera persona una de les crisis més nocives a les que mai han hagut d'enfrontar-: tancament de centres i paralització de serveis; personal en situació d'ERTO;eliminació d'ingressos per prestació de serveis; impossibilitat de justificar subvencions i incertesa sobre el futur d'aquestes; el qual moltes associacions s'hagin vist obligades a posar a disposició de l'Administració tant les seves instal·lacions com el seu personal, i un llarg etcètera.\nAquests pèrdues han posat en relleu la precarietat que s'ha instal·lat a les associacions des de l'Estat d'Alarma i de la qual els costarà recuperar-se, malgrat la qual cosa no han deixat d'oferir el seu suport als que més ho han necessitat, amb imaginació, innovació, dedicació i humanitat.


¿PER QUÈ UN CHALLENGE?\nWork 4 Progress (W4P) és un programa de la Fundació ”la Caixa” que té l'objectiu de generar noves oportunitats d'ocupació per a dones i joves a l'Índia, Moçambic i el Perú, mitjançant plataformes obertes d'innovació social.\nLa Fundació ”la Caixa” i les seves organitzacions sòcies van convocar el 2019 un desafiament d'innovació obert, destinat a donar resposta a les necessitats tecnològiques detectades a cadascuna de les plataformes W4P.\nEl Challenge W4P ha posat en marxa solucions d'innovadors tecnològics en les àrees d'acció següents:\nTecnologies per promoure la iniciativa empresarial entre les dones joves (Índia).\nTecnologies agrícoles per millorar els conreus (Moçambic).\nTecnologies agrícoles per millorar els sistemes de reg (Perú).


Eleccions de debò per Francisco Ibàñez | BELLATERRA.CAT\n« Mentides dels 500 anys d’Espanya\nBellaterra necessita del nostre esforç. El 9N, tallem la 1414 amb AP7 (de 07:30 a 08:30) »\nEleccions de debò per Francisco Ibàñez\n5 Novembre 2015 per Viot\nMortadel·lo i Filemó van néixer el gener del 1958 a les pàgines de Pulgarcito de l’Editorial Bruguera, com va recordar ahir Francisco Ibáñez (Barcelona), el seu creador, en la presentació a Barcelona del seu darrer àlbum, Eleccions! (Edicions B). “M’havien encarregat un nou personatge i pensava a veure si tenia sort i en creava un que em durés com a mínim dos anys, i així no m’hauria d’escarrassar més.” L’invent va funcionar i amb prop de 60 anys ha esdevingut un supervendes que ha trencat barreres generacionals. D’El tresorer, l’anterior volum de la sèrie, se’n van vendre 130.000, com va explicar Ernest Folch, director editorial d’Edicions B: “Esperem superar aquesta xifra amb aquesta nova tramesa.” De moment s’ha fet un primer tiratge de 100.000 exemplars, dels quals 5.000 són en català.\nTambé hi surten Rita Barberá, Mariano Rajoy, Oriol Junqueras, Artur Mas i Pablo Iglesias\nEn les primeres aventures, Mortadel·lo i Filemó eren uns investigadors privats a l’estil de Sherlock Holmes i el doctor Watson, però l’esclat del cinema d’espies, sobretot el de James Bond, va reconvertir la parella en agents del servei d’intel·ligència TIA (Tècnics en Investigació Aeroterràqüia). El paral·lelisme amb James Bond va tenir correspondència en els personatges. El professor Bacteri va esdevenir un Q maldestre, Ofèlia era la rèplica rodanxona de Moneypenny, i el Súper era la figura corresponent al cap del Servei Secret britànic, però amb molt menys seny.\nCap als anys setanta, l’Editorial Bruguera va prendre consciència de l’acceptació de la sèrie entre els lectors gràcies a unes enquestes. Això va donar peu a tenir capçalera pròpia. El setmanari Mortadel·lo va arribar a superar els cent mil exemplars setmanals.\nUn altre pas endavant el va ferla sèrie quan, seguint el model de la revista francesa Pilote, va crear noves històries que després podien ser relligades en àlbums. Així van crear-se obres antològiques com Contra la banda del Llardó o El Sulfat Atòmic. Un pas més en la popularitat dels personatges es va fer quan els agents secrets de pa sucat amb oli van intervenir en els Jocs Olímpics i en els mundials de futbol. “Per a mi va ser complicat portar-los als mundials, perquè mai m’havia interessat massa aquest esport”, va explicar Ibáñez.\nPerò l’enlairament total de la sèrie va ser en entrar en el món de la política, la vida quotidiana i els temes socials: corrupció, les noves tecnologies, nous preceptes religiosos o canvis de costums.\nL’anterior títol es va dedicar a la corrupció en el finançament dels partits polítics i l’actual també té a veure amb l’activitat política, concretament amb l’aparició de noves organitzacions. En Eleccions!, el Súper decideix presentar-se als comicis estatals amb les sigles de PEPERÉ (Poble al Poder Rebentant Esquelets; al seu torn, el professor Bacteri vol assolir l’acta de diputat amb el CUL, Científics Units per la Llibertat. Però en aquest aiguabarreig de sigles no hi podien faltar les que representen Mortadel·lo i Filemó: el PMFE, el Partit Mortadel·lista Filomener Espanyol. Tots ells hauran de competir amb el DDT, Dreta Dominant Total, o el FLOR, Femelles, Lúcides, Orgulloses, Resabudes, entre altres. La diversificació del vot té unes conseqüències nefastes, tot i que el gran oponent serà el Partit Papil·lar.\nLa campanya per atraure vots donarà peu a tots els disbarats que solen cometre els agents secrets, que en aquest cas, més que mai, no faran de la discreció la seva arma més forta. En el seu periple pels pobles i ciutats coincidiran amb personalitats reals de la vida política com ara Rita Barberá, Mariano Rajoy, Oriol Junqueras, Artur Mas i Pablo Iglesias. Quan li van preguntar si aquest plantejament podria ser traslladat al tema de la independència, Ibáñez va tirar pilotes fora. “Seria molt bonic, però és un tema que no seria entès per tothom.” No obstant això, per donar un toc de catalanitat va fer algunes dedicatòries de llibres dibuixant Mortadel·lo amb barretina.\nIbáñez és autor també de Rompetechos, que té un cameo en aquest llibre; La familia Trapisonda, un grupito que es la monda i Pepe Gotera y Otilio, chapuzas a domicilio. En el període en què no se li va reconèixer l’autoria dels personatges va crear Chicha, Tato y Clodoveo, de profesión sin empleo. “Ara encara estaria de força actualitat”


ELS PAPERS DE CAN PERLA: VESTALS DE ROMA\nL’any 1985 l’escriptora de Tavernes de la Valldigna Encarna Sant-Celoni rebia el prestigiós Premi de Narrativa Joanot Martorell, que atorga l’Ajuntament de Gandia, per la novel·la Vestals de Roma.\nTrenta-tres anys més tard, i després d’haver conformat una obra sòlida en el camp de la novel·la, la narrativa breu, la poesia i fins i tot de la traducció literària, Encarna Sant-Celoni reedita en la col·lecció Lo Marracó, de l’editorial ilerdense Pagès editors, Vestals de Roma, una novel·la breu, intensa, carregada de sensualitat i de lirisme on el tractament del llenguatge és un dels principals protagonistes.\nSant-Celoni és una dona de fermes conviccions feministes que al llarg de la seua trajectòria com a ciutadana, com a activista cultural, com a escriptora i traductora, ha lluitat d’una manera permanent i decidida per visibilitzar l’aportació que les dones han fet a la societat i en especial a la cultura, reivindicant la seua obra i el lloc que es mereixen en la història de la literatura. L’any 2016 l’Associació d’Escriptors en Llengua Catalana va reconèixer la seua tasca, la seua dedicació, el seu esforç com a escriptora i com a lluitadora en la defensa de la igualtat de gèneres atorgant-li la Lletra Lila.\nAquesta preocupació pel paper que les dones han ocupat en la societat l’ha duta primer a prendre consciència i després a revoltar-se i lluitar amb totes les armes al seu abast per tal de revertir-lo. Una lluita, un interés que és present en tota la seua literatura i d’una manera especial en Vestals de Roma, un relat en el qual la seua protagonista, Eumàquia Fúlvia Crocina, una patrícia de la Hispània Citerior, ens mostra els diversos papers que la societat romana feia interpretar a les dones, segons la seua classe i condició.\nCom a espectador privilegiat, el lector assistirà a diferents moments de la vida d’Eumàquia i serà testimoni de la seua relació amb el pare, el marit, la família, amb l’imperi. La novel·la, per una banda, és el relat d’un viatge temporal, el que va des de la infància a la maduresa de la protagonista, però també de diversos viatges geogràfics que la portaran de Diànum a Tàrraco, passant per Saetabis, Valentia, Sagúntum i Dertosa. Pel camí, Sant-Celoni ens explicarà detalladament aspectes dels usos i costums de la societat hispanoromana. Subratllant la situació de les dones que es troben sotmeses als capritxos d’un llarg escalafó de patriarques que arriba fins a l’emperador, homes que juguen amb elles i amb les seues vides com si foren simples objectes.\nEumàquia es rebel·la i busca la manera de viure sentint el menys possible el pes del poder patriarcal. La novel·la, marcadament historicista, està impregnada d’una gran sensualitat i erotisme que arriba a coprotagonitzar gran part del relat. En cada escena descrita hi ha força, intensitat, passió per la la bellesa, amor a la llibertat i una voluntat manifesta de gaudir amb intensitat dels petits i grans plaers que ens oferix la vida, que van des de la gastronomia fins al sexe.\nPublicat per http://alonsocatala.blogspot.com/ a 9:23\n15 de desembre de 2018, a les 18:16


Home » Nutrició » Article de nutrició » Perdre pes i no la Salut\nBaixar de pes no és tan senzill ni es pot fer sense que això tingui relació directa amb la salut, ja sigui per bé o per malament, tal i com pretenen les dietes estandarditzades, és a dir, iguals per tothom sense tenir en compte dades indispensables per a establir un adequat i eficaç tractament.\nDades com l’edat, l’alçada, si es duu una vida activa o més aviat sedentària, si es pren alguna medicació o es té alguna malaltia, i fins i tot com és la vida quotidiana de cadascú per tal d’adaptar l’alimentació a aquest ritme sense que suposi un terrabastall pel dia a dia de qui ha de perdre pes, així com del seu entorn familiar.\nI és que l’eficàcia d’un tractament per a perdre pes no només s’ha de mesurar a través dels quilos perduts, sinó també a través de la salut, guanyada o perduda, que en un tractament eficaç s’evidencia al reduir-se la sensació d’esgotament, millorar la capacitat de concentració, millorar el sistema immunològic, millorar les digestions, millorar l’estat de la pell, del cabell i de les ungles, millorar els paràmetres bioquímics com el colesterol o els triglicèrids, etc. Així com del grau de satisfacció a l’hora d’aconseguir dur a terme la dieta establerta sense haver de portar una “vida paral•lela” a la vida familiar i social.\nJa que tal i com indica la seva definició, la Dietètica és la tècnica i l’art d’utilitzar els aliments, proposant formes d’alimentació equilibrades, variades i suficients, tant de forma individual com col•lectiva, tot permetent cobrir necessitats biopsicosocials, en la salut i en la malaltia, costums i possibilitats.\nD’aquesta definició podem deduir que:\nEls elements bàsics i de preferència sobre els que treballa la Dietètica són els aliments; per tant l’ús d’alternatives als aliments són això, alternatives.\nL’equilibri i la suficiència no es poden aconseguir mai mitjançant l’eliminació de grups d’aliments o aliments concrets, així com tampoc a través del consum excessiu de cap d’ells.\nLa Dietètica, i per tant l’establiment d’una dieta, no només té en compte l’alimentació d’un individu o d’un grup, sinó que la contempla en el sí d’un context biològic (estat de salut* física de l’individu), psicològic (pensaments, emocions i conductes) i d’una realitat social.\nEl Ministeri de Sanitat, Política Social i Igualtat treballa des de l’any 2007 per oferir informació als consumidors sobre aquestes dietes estandarditzades, conegudes com a dietes miracle. I enguany ha actualitzat aquesta informació gràcies a l’informe elaborat pel Grup de Revisió, Estudi i Posicionament de l’Associació Espanyola de Dietistes-Nutricionistes (GREP-AEDN) en motiu del nou mètode per aprimar Dukan, una nova “dieta” sense fonament científic que promet una pèrdua de pes ràpida i sense esforços.\nNo podem oblidar que allò que veiem al mirall només és una part del nostre cos, i no pas l’única que necessita de les nostres atencions per estar en plena forma, i per tant, fer-nos sentir millor, encara que no es vegi al mirall. Perquè perdre pes no és tan senzill com una simple qüestió d’estètica, és una qüestió també de salut. I això no és feina d’un mes sinó de tota una vida.\n*Definició de Salut segons la OMS: Estat de complet benestar físic, mental i social, i no només l’absència de malaltia.\ndieta dieta dukan Dietes miracle GREP-AEDN Mètode Dukan perdre pes salut\nPingback: Perdre pes amb suc de llimona- Cuina.cat


UN ALTRE CUBELL NO PER FAVOR! | Maresme Circular\n“A la cuina ja no hi caben més cubells de colors, un altre cubell no per favor!”. Segur que aquesta frase l’haureu sentit més d’una vegada, fins i tot pot ser que l’`hagiu pronunciat vosaltres mateixos. Si fins ara ja teníem el cubell groc per als envasos, el blau per al paper i el verd per al vidre, ara hem de fer lloc al cubell marró, on hi haurem de llençar l’orgànica, és a dir, restes de menjar i aliments. Des de l’1 de gener tots els catalans hem de separar la matèria orgànica i això per a molts ciutadans sembal que els pot suposar un problema. No ho és en canvi per als seus fills, nenes i nens que formen part de la generació recicla, i que segurament d’aquí uns anys no recordaran que quan eren petits hi havia gent que tirava tota la brossa al mateix contenidor.\nHem fet molt camí els darrers 15 anys, hi ha molta gent que fa bé les coses i es preocupa de recilcar, però no podem relaxar-nos. Sé que els residus no és un tema que a nivell ciutadà preocupi gaire, ens preocupa molt més saber que la brossa serà puntualment recollida dels nostres carrers i ja no haurem de patir per si tenim el barri brut o fa mala olor. No ens preocupa gaire si generem un kilo i mig de residus al dia, mentre algú l’allunyi de la nostra vista i olfacte ja en tenim prou.\nMalgrat tot anem prou bé, hem entès que cal reciclar però no podem relaxar-nos ni deixar de percebre que la gestió dels residus ha estat històricament una problemàtica que ha requerit grans esforços per a poder ser resolta. Si els residus no són al Maresme un problema és perquè molta gent ha fet els deures.\nA Catalunya estem al voltant d’un 35% de residus municipals recollits selectivament, una bona xifra comparada amb la resta de l’estat, però lluny encara del 50% reciclatge que fan els veïns europeus del centre i el nord del continent. Ells van començar abans, en canvi per a nosaltres la recollida selectiva és un concepte recent i el retorn d’allò que ens “prenem la molèstia” de reciclar no ens és massa visible, però això no ens pot servir com a excusa. Ho hem fet bé, però no n’hi ha prou. No es tracta d’un consell paternalista, sinó l’evidència que els residus no són un problema però si ens apartem d’aquest camí podria ser-ho. Ara només ens falta trobar l’espai…perquè sí ens cal posar un altre cubell a la cuina.\n[Article publicat el març del 2010 a Tribuna Maresme]


La Junta de Govern Local aprova de manera inicial el projecte d’urbanització de la llosa sobre la ronda Oest, a Can Llong-Castellarnau\nLa urbanització de la llosa sobre la ronda Oest (C-58c), entre els barris de Can Llong i Castellarnau, està més a prop i avui ha superat un nou tràmit per esdevenir una realitat. La Junta de Govern Local ha aprovat de manera inicial el projecte d’obres que preveu dotar d’usos la superfície de la plataforma sobre la ronda Oest, a la C-58c, que es troba entre el carrer de Sarajevo i l’avinguda d’Estrasburg.\nLa remodelació dels voltants de l’Escola Pau Casals continua amb la incorporació d’una nova zona de jocs infantils entre el carrer de Mauritània, el carrer d’Atlanta i la Via Aurèlia. Per fer-ho possible, la Junta de Govern Local ha aprovat avui de manera inicial el projecte d’obres, amb un pressupost de 314.994,64 euros i un termini d’execució de 3 mesos.\nCategories: Districtes, Educació, Urbanisme i Habitatge\nL'acte institucional que organitzen el Memorial Lluís Companys i l’Ajuntament de Sabadell per recordar la figura del president de la Generalitat arriba un any més avui, divendres 15 d’octubre, a partir de les 7 de la tarda, davant del monòlit en memòria del president a la Masia de Can Rull.\nAmb una inversió propera als 600.000 euros, els treballs condicionaran l’entorn del centre educatiu per fer-lo més accessible i segur\nCategories: Districtes, Espai públic , Educació, Urbanisme i Habitatge\nEl projecte, aprovat avui, té un pressupost de més de 180 mil euros\nLa plaça de la Llibertat, al barri de la Concòrdia, millorarà considerablement. Avui, la Junta de Govern Local ha aprovat el projecte de remodelació i ampliació de l’àrea de jocs infantils d’aquest espai i la col·locació de taules de pícnic, com també la millora de la junta de dilatació per corregir filtracions. El projecte compta amb un pressupost de 181.321,84 d’euros i un termini d’execució de 3 mesos un cop comencin els treballs.\nCategories: Ajuntament, Districtes, Espai públic , Urbanisme i Habitatge


Figueres clourà el 19 de desembre la Capital de la Cultura Catalana 2009 i Badalona inaugurarà la del 2010 el 30 de gener\nLa ciutat de Figueres realitzarà el dissabte 19 de desembre l’acte oficial de cloenda de la seva Capital de la Cultura Catalana 2009 (www.figueres2009.cat) i la ciutat de Badalona inaugurarà oficialment la Capital de la Cultura Catalana 2010 (www.badalona2010.cat) el dia 30 de gener de l'any vinent, segons que ha informat l’organització Capital de la Cultura Catalana (www.ccc.cat).\nEn ambdós casos, els actes de tancament i inauguració de les capitals de la cultura catalana tindran una part institucional i una altra part festiva.\nD’altra banda, el proper dia 5 de gener, TV3 retransmetrà la cavalcada de Reis des de Badalona, amb motiu de la Capital de la Cultura Catalana 2010. Serà la primera vegada a la història que la televisió pública de Catalunya retransmet la cavalcada des de Badalona, d’ençà que el 1985 van començar aquestes retransmissions.\nLa Capital de la Cultura Catalana s'adreça a tot el domini lingüístic i cultural català. Té com a objectius els de contribuir a ampliar la difusió, l'ús i el prestigi social de la llengua i cultura catalanes, incrementar la cohesió cultural dels territoris de llengua i cultura catalanes i, finalment, promocionar i projectar el municipi designat com a Capital de la Cultura Catalana, tant a l'interior com a l'exterior. El Parlament de Catalunya va donar el seu suport a la Capital de la Cultura Catalana, per unanimitat de tots els grups parlamentaris, l'any 2004. Fins ara, han estat elegides com a Capital de la Cultura Catalana: Banyoles 2004, Esparreguera 2005, Amposta 2006, Lleida 2007, Perpinyà 2008, Figueres 2009, Badalona 2010 i Escaldes-Engordany 2011. L'organització promotora de la Capital de la Cultura Catalana desenvolupa també periódicament campanyes de projecció i dinamització cultural. Entre altres ha desenvolupar campanyes sobre el patrimoni cultural material de Barcelona, Badalona i de Catalunya; sobre les persones més sàvies de Catalunya; entorn els personatges que més han influït en la cultura europea i sobre el patrimoni cultural immaterial de Catalunya i Andorra. Xavier Tudela és el president de l’organització Capital de la Cultura Catalana.


Kike Sarasola s'estrena de «coach» ajudant un motel de Riudarenes - Diari de Girona\nKike Sarasola s'estrena de «coach» ajudant un motel de Riudarenes\n?L'empresari ajudarà vuit establiments hotelers amb problemes a partir de dimarts al canal Dmax\nKike Sarasola en una de les habitacions dels hotels. dmax\nEl motel L'Entrada de Riudarenes, dirigit per una encarregada de 18 anys, un propietari absent i un personal que menja i beu en hores de servei i que crida als clients, serà el primer repte al qual s'enfrontarà l'empresari Kike Sarasola, en el nou format Este hotel es un infierno, que s'estrena dimarts vinent al canal Dmax.\nL'empresari hoteler, creador de la marca Room Mate, s'ha allotjat als hotels, vuit dels 17.000 que hi ha a Espanya, per conèixer, primer, què estaven fent malament i, després, per guiar-los en una dinàmica de treball «adequada».\nHabitacions brutes, residències d'estudiants reconvertides en hotels només en el cartell, negocis heretats per uns nous propietaris que els estan arruïnant i treballadors inexperts que irrompen a les habitacions sense permís o «parlen» amb els hostes estrangers utilitzant el traductor d'internet. Aquestes són algunes de les característiques que Sarasola ha de resoldre en el seu debut televisiu, amb l'objectiu de transformar els vuit hotels en establiments de qualitat, en destins «top» i de qualitat.\nDesprés del seu pas per Riudarenes, Sarasola posarà rumb a Màlaga, Jaén, Segòvia, Pontevedra i València. Este hotel es un infierno, que Dmax produeix amb Shine Iberia, es l'adaptació espanyola del format nord-americà Hotel Hell de Gordon Ramsey.\nSegons detalla Sarasola, aquesta experiència com a coach televisiu «li ha canviat la vida».


Convocatòria ordinària del Consell de Govern de dia 21 de juliol de 2011 - Consejo de Gobierno - Órganos de gobierno - La UIB - Universitat de les Illes Balears\nD'acord amb el que disposa l'article 25.3.b) de la Llei 30/1992, de 26 de novembre, de règim jurídic de les administracions públiques i el procediment administratiu comú (LRJAP i PAC), em plau de convocar-vos a la sessió ordinària del Consell de Govern, que tindrà lloc el dia 21 de juliol de 2011 a les 9.30 hores en primera convocatòria i a les 10 hores en segona convocatòria, a la sala de juntes de Cas Jai, amb l'ordre del dia següent:\n3. Títols propis de postgrau.\n4. Aprovació, si escau, de la proposta d’acord pel qual es retarda el procés electoral per elegir els òrgans col·legiats i unipersonals de la Universitat.\n6. Creació de l’empresa de base tecnològica Alimentomica, SL.\n7. Aprovació, si escau, de l’acord pel qual s’encarrega a la Fundació Universitat-Empresa de les Illes Balears la realització d’activitats de suport a la innovació, la transferència de tecnologia i l’emprenedoria.\n8. Substitució d’un representant de la UIB al Patronat de la Fundació Universitat-Empresa de les Illes Balears.\n9. Aprovació, si escau, del pla d’estudis del Màster Universitari en Física de Sistemes Complexos.\n11. Aprovació, si escau, de la modificació del pla d’estudis del Màster en Salut Laboral (Prevenció de Riscs Laborals).\n12. Proposta de nomenament del senyor Bartomeu Fiol com a doctor honoris causa.**\n13. Complements retributius del professorat de Campus Extens.\n14. Aprovació, si escau, dels complements retributius addicionals del professorat.\n15. Informació del Consell de Direcció.\n16. Afers de tràmit.\n17. Informació i ratificació, si escau, d'acords marc, convenis, protocols i contractes [relació] [convenis] [convenis CEP].\nPalma, 15 de juliol de 2011\n* Les esmenes que es vulguin fer a l’acta de la sessió ordinària del Consell de Govern del dia 20 de maig de 2011 s’han de presentar per escrit a la sessió del Consell de Govern del dia 21 de juliol de 2011.\n** La resta de documentació relativa a l’expedient del senyor Bartomeu Fiol està a disposició dels membres del Consell de Govern a la Secretaria General.


L'esclerosi múltiple materna no és un factor de risc per a la descendència | GAEM - Esclerosis Multiple\nSegons una enquesta recent del Centre per al Control i la Prevenció de Malalties dels Estats Units, els trastorns del neurodesenvolupament han augmentat un 17% en l’última dècada. Un estudi demostra que l’esclerosi múltiple materna no és un factor de risc per a la descendència.\nEls trastorns del neurodesenvolupament (NDD) són trastorns de la primera infància que varien des de discapacitats específiques d’aprenentatge fins a la deterioració del funcionament cognitiu i social. Els més freqüents són discapacitats específiques d’aprenentatge, el trastorn per dèficit d’atenció amb hiperactivitat / impulsivitat (TDAH) i el trastorn de l’espectre autista (TEA). El TDAH té una prevalença estimada al voltant del 3.4%, mentre que la del TEA és al voltant de l’1% al 2%. Les dues afeccions amb freqüència coexisteixen i se superposen.\nEncara que l’etiologia dels trastorns del neurodesenvolupament encara no és clara, els estudis de cohorts grans van mostrar una prevalença significativa d’autoimmunitat en famílies amb nens afectats per aquests trastorns. Es troben raons de probabilitat altes en mares amb diabetis mellitus tipus 1, lupus eritematós sistèmic, artritis reumatoide, i tiroïditis per a donar a llum a nens afectats d’autisme, particularment quan l’autoimmunitat està en fase activa d’embaràs. Una revisió sistemàtica va indicar, amb un nivell d’evidència moderat-alt, que el lupus eritematós sistèmic matern està significativament relacionat amb discapacitats d’aprenentatge, TEA i TDAH en la descendència, la qual cosa confirma la idea que un estat inflamatori gestacional pot influir negativament en la trajectòria de desenvolupament del cervell fetal.\nL’esclerosi múltiple (EM) és una malaltia desmielinitzant crònica immunomediada del SNC, particularment freqüent en l’hemisferi nord. Avaluem, per primera vegada, si l’EM materna, els tractaments d’EM gestacional i altres trastorns de salut familiar (autoimmunitat i trastorns del neurodesenvolupament en familiars), poden influir en el risc de trastorns del neurodesenvolupament en la descendència de mares amb EM.\nRealitzem un estudi observacional retrospectiu a la província de Sàsser, una àrea d’aproximadament 492.000 habitants, Sardenya, Itàlia insular.\nL’estudi es va realitzar de manera retrospectiva entre gener i desembre de 2019 en dones amb EM consecutives diagnosticades segons els criteris actuals. La informació va incloure: antecedents personals i familiars, edat d’inici de l’EM i diagnòstic d’EM, comorbilidad personal i familiar amb altres malalties immunològiques, teràpies específiques per a l’EM abans i durant l’embaràs, i problemes relacionats amb l’embaràs (per exemple, avortament espontani).\nFundació GAEM impulsa la innovació biomèdica per trobar una cura per a l’esclerosi múltiple i millorar la vida de més de 55.000 persones a Espanya. Dóna suport a la seva labor de recerca i sensibilització sobre aquesta malaltia que no té cura.\nEn el present estudi analitzem, per primera vegada, la possible interacció entre l’EM materna i el risc de desenvolupament de NDD en la progènie. En primer lloc, vam demostrar que els nens de mares amb EM, fins i tot considerant l’edat de la mare en el moment de la gestació, no tenen un risc major de ser diagnosticats amb NDD en la primera infància o més tard en la vida. Per contra, un factor de risc significatiu radica en la familiaritat amb els NDD en membres pròxims de la mateixa família.\nEncara que cap teràpia particular per a l’EM sembla influir en l’aparició de NDD en la descendència, els tractaments per a l’EM durant l’embaràs poden influir en una probabilitat alta per a un diagnòstic de NDD en la descendència. Encara que existeixen algunes controvèrsies sobre l’impacte perjudicial del natalizumab durant la gestació en el desenvolupament neurològic del fetus, suggerim que les teràpies inmunomoduladoras per a l’EM en curs durant les primeres setmanes de gestació, i no l’EM en si mateixa, poden interferir amb la trajectòria típica del neurodesenvolupament de la descendència.\nS’ha de realitzar un estudi més ampli, més precís i longitudinal per a abordar definitivament aquest punt en particular.\nEn conclusió, i a diferència d’altres malalties autoimmunes, l’EM materna sembla no representar un factor de risc per al diagnòstic de NDD en la infància o l’adolescència de la nostra mostra representativa. Des d’un punt de vista fenomenològic, suggerim que la naturalesa intrínseca d’òrgans específics de l’EM no afecta la intercomunicació entre mare i fill en l’úter ni influeix en el desenvolupament neurològic fetal.\nLlegir article original en SAGE Journals


AE1048 - Pràctiques Externes\nb) Selecció d'ofertes a través de l'IGLU :\n1. Exempció. Podran sol·licitar l’exempció de pràctiques aquells estudiants i estudiantes que acrediten una experiència laboral recent en tasques relacionades amb el grau, que en cap cas poden assimilar-se a tasques d'auxiliar administratiu o inferiors en categoria professional, sempre han de ser superiors, per mitjà d’un contracte de treball durant un període mínim de quatre mesos a temps complet, o les 640 hores equivalents en un termini major. Aquesta sol·licitud s'ha d'acompanyar d’una memòria explicativa. S'estudiarà el cas per la Comissió Gestora, i en cas de ser acceptada, a l’estudiant o estudianta li serà assignat un tutor o tutora, qui l’orientarà en l’ampliació i/o defensa de la memòria prèviament presentada.\n2. Reconeixement de pràctiques externes extracurriculars (PENC). L´estudiantat que opte per realitzar aquest tipus de practiques i sol.licite el seu reconeixement en aquesta assignatura, haurà de complir els mateixos requisits que la resta de l´estudiantat, és a dir, que les practiques externes extracurriculars es realitzen quan l´estudiantat hagi cursat el 80% dels crèdits obligatoris (incloent-hi les assignatures obligatòries de formació bàsica) i excloent d'aquest còmput el treball fi de carrera i els crèdits corresponents a aquesta assignatura de pràctiques externes. Això implica tenir superats 164 crèdits en el moment de fer les practiques extracurriculars, per garantir que l´estudiantat ha cursat les practiques en el moment adequat segons el plà establert en el Grau, i per a que després es considere la idoneitat per al seu reconeixement. Per tant, haurà d´estar matriculat de l´assignatura en el moment de fer unes practiques externes. La càrrega lectiva del semestre no podrà superar en cap cas els 30 crèdits.L'estudiantat que hagi realitzat aquest tipus de pràctiques (per exemple, a través de la "Fundació Universitat - Empresa" FUE) podrà sol · licitar el seu reconeixement com curriculars sempre que acredite documentalment una estada mínima de 480 hores a l'empresa desenvolupant tasques relacionades amb el Grau. En aquest cas, si s'accepte la sol · licitud, la nota màxima a la que se podrà optar és de 65% tal i como s´especifica en l´apartat de Criteris de superació de l´assignatura en aquesta mateixa guía docent. També en aquest cas a l'estudiant li serà assignat un tutor que assumirà la direcció de la memòria a presentar.


Hi ha massa turistes a Barcelona? - RTVE.es\nHi ha massa turistes a Barcelona?\nEn 20 anys el turisme ha transformat Barcelona. I a un ritme el doble de ràpid que en altres ciutats europees. Si tenim en compte que la ciutat és més petita que capitals com Londres o París, ja es veu que en algun moment es pot tocar sostre. Això ha posat en alerta les autoritats i, sobretot, ara ho vèiem, els veïns que en noten les conseqüències. Hem parlat amb experts que proposen algunes mesures que es podrien prendre per millorar la situació.\nveure més sobre "Hi ha massa turistes a Barcelona?" veure menys sobre "Hi ha massa turistes a Barcelona?"\nNou L' Entrevista de l'Informatiu Cap de Setmana: Andy Trias Trueta que ha publicat "Ignorant la Síndrome de Down" Fragmento 1:44 8% ayer\nL' Entrevista de l'Informatiu Cap de Setmana: Andy Trias Trueta que ha publicat "Ignorant la Síndrome de Down" ayer A l'entrevista d'avui parlem amb Andy Trias Trueta que ha publicat "Ignorant la Síndrome de Down". Diu que ha aconseguit tot el que s'ha proposat: una feina, ser independent, casar-se...\nNou L'Informatiu Cap de Setmana - 23/06/2018 Completo 26:42 8% ayer\nL'Informatiu Cap de Setmana - 23/06/2018 ayer És la xiulada al president Quim Torra anit durant la inauguració dels Jocs Mediterranis. Des del Govern, la consellera Elsa Artadi atribueix la xiulada a què el públic, diu, estava sel...\n> Hi ha massa turistes a Barcelona?


Coronavirus Empordà: Comerciants de Figueres carreguen contra el "caos" en l'entrada en fase 1: "Que ens diguin ja quan podrem obrir" - Empordà\nComerciants de Figueres carreguen contra el «caos» en l'entrada en fase 1: «Que ens diguin ja quan podrem obrir»\nEl president de Comerç Figueres Associació reclama que el pla de desescalada es faci per comarques o per municipis\nACN 07.05.2020 | 13:10\nComerciants de Figueres carreguen contra el «caos» en l'entrada en fase 1: «Que ens diguin ja quan podrem obrir» L'Empordá\nEls comerciants de Figueres critiquen el "caos" i el "desgavell" que provoca l'aplicació del pla de desescalada. El president de Comerç Figueres Associació, Frederic Carbó, subratlla que la majoria de comerços, restaurants i bars de la ciutat s'estaven preparant per reobrir a partir de dilluns. La proposta de la Generalitat d'excloure la regió sanitària de Girona de la fase 1 els obliga a aturar els preparatius. "El que no pot ser és que cada setmana ens canviïn les cartes i que no sapiguem quan podrem obrir", lamenta Carbó. A més, el president dels comerciants reclama que el pla de desescalada es faci per comarques o per municipis. "Ens ho haurien de posar més fàcil perquè ens estem arruïnant", afirma.\n"És un desastre, tenim una desinformació brutal", afirma el president de Comerç Figueres Associació. Els comerciants de la capital de l'Alt Empordà critiquen que, a hores d'ara, encara no sàpiguen quan la regió sanitària de Girona entrarà en la fase 1 de desescalada i, per tant, quan podran reprendre l'activitat.\nSegons concreta Frederic Carbó, la majoria de les botigues, bars i restaurants ja es preparaven per reobrir dilluns, amb les restriccions que estipula la fase 1. La proposta del Govern d'excloure la regió sanitària de Girona de l'avanç en el pla de desescalada els ha obligat ara a fer marxa enrere, amb tot el que això suposa: "Obrir un comerç no és només aixecar la persiana, inclou tenir gènere, aixecar ERTO per comptar amb els treballadors necessaris i adequar els espais a les normes sanitàries".\n"Ens ho haurien de posar més fàcil perquè ens estem arruïnant", ha afirmat Carbó que subratlla que bon part dels petits comerciants de la ciutat "ja estan acabant els fons propis" i necessiten més concreció per poder buscar opcions per garantir la supervivència. "Si ens diguessin que no podem obrir fins el 15 de juliol buscaríem recórrer a l'ICO o a crèdits, però el que no és normal és que cada dia ens canviïn les cartes i no puguem preveure res", ha criticat.\nEn el seu cas concret, Carbó explica que té sis restaurants a l'Alt Empordà, i ja estaven "preparats" per obrir les terrasses a partir de dilluns: "Primer vam passar del 30 al 50% de l'aforament i ara resulta que no podrem obrir però tampoc ens diuen si ho farem d'aquí a una setmana o d'aquí a 15 dies, és un caos estrepitós".\nFrederic Carbó exigeix concreció a les portes de l'estiu i recorda que és una comarca amb molta afluència de turistes. A més, també remarca que l'afectació de la pandèmia a l'Alt Empordà és menor que en altres àrees de la regió sanitària de Girona. Per aquest motiu, reclama aplicar el pla de desescalada per comarca o inclús per municipi: "No entenem que no es puguin analitzar els contagis per població i aixecar el confinament segons dades més precises". Segons Carbó, si no es "posa ordre al desgavell", a Figueres "no quedarà ni el tato".\nEls restauradors gironins critiquen la incertesa de les dates d'obertura i la manca de protocols. Economia\nComerç Figueres Associació


Que no t'enganyin! ⚡ Noves estafes 'online' aprofitant la crisi del coronavirus\nFiscalia alerta d’unes noves estafes ‘online’ aprofitant la crisi del coronavirus\nEls delinqüents aprofiten la vulnerabilitat de la gent durant el confinament\nper Redacció dissabte, 4 d’abril 2020 - 15:00h\nAdverteixen que les estafes 'onine' han augmentat durant la pandèmia | CatalunyaDiari\nEl fiscal delegat sobre la Criminalitat Informàtica de la Fiscalia de Barcelona, Roberto Valverde, ha alertat que amb la crisi sanitària derivada de la pandèmia del coronavirus s’han creat moltes estafes ‘online’ que aprofiten la vulnerabilitat de la ciutadania en aquest context.\n«La branca de les estafes informàtiques ha obert un filó: aprofitar la vulnerabilitat i necessitat de la gent per intentar aconseguir transferències de diners o vendes fraudulentes. Ara la modalitat és intentar aprofitar aquesta situació per aconseguir el pagament de la gent», ha assegurat Valverde.\nEl fiscal ha constatat que en les tres setmanes de confinament pel decret d’estat d’alarma, quan s’ha registrat un augment de l’ús d’internet en general, estan «proliferant» estafes vinculades a la compra de material sanitari com mascaretes, guants i fins i tot tests de Covid-19.\nPossibles atacs a hospitals\nTambé han registrat possibles atacs informàtics contra hospitals i objectius dedicats a la lluita contra el Covi-19, i no es tenia «la referència anterior que fos tan necessari salvaguardar al màxim la protecció dels sistemes informàtics dedicats a la sanitat pública».\nDavant aquest escenari, el fiscal ha advertit que qualsevol atac contra servidors o sistemes informàtics del sistema de salut serà objecte d’una investigació exhaustiva: «No es malbaratarà cap esforç per investigar aquesta mena de delictes, i arribant fins a poder determinar qui són els responsables i aplicar les conseqüències oportunes».\nEstafes que ofereixen internet gratuït\nDe fet, la Fiscalia General de l’Estat ja va demanar a les fiscalies territorials que analitzessin els atestats policials per aquestes noves accions delictives vinculades a la lluita contra el Covid-19, i s’espera analitzar si s’ha produït un augment de les dades estadístiques o simplement un canvi en l'especialització de les estafes.\nEls cossos policials ja han advertit més delictes informàtics relacionats amb el coronavirus. Per exemple: estafes online que ofereixen internet gratuït per robar informació personal, enviament massiu de correus maliciosos o un perfil que posa a la venda suposades vacunes contra el coronavirus, així com l’intent de robar dades bancàries.\nCom evitar ser estafat?\nRoberto Valverde, especialitzat en delictes informàtics, aconsella als usuaris d’internet que abans de realitzar cap compra o inversió es facin «totes les investigacions oportunes» i els usuaris cerquin informació de l’empresa que està realitzant la venda del producte.\n«No totes les ofertes són estafes, però és indispensable realitzar comprovacions, fer cerques d’historial de les empreses, veure opinions d’usuaris per veure si responen o no a les seves preguntes», aconsella el fiscal.\nATENCIÓ: Detecten 40 nous casos de coronavirus en dos residències lleidatanes


Maneta a Eslovàquia i la selecció jugarà contra Croàcia els huitens de final - À Punt\nManeta a Eslovàquia i la selecció jugarà contra Croàcia els huitens de final\nEls de Luis Enrique aconsegueixen la golejada del torneig i jugaran dilluns contra la selecció de Modric\nEls jugadors de la selecció celebren el quart gol / Kiko Huesca (Efe)\n23 de juny 2021 - 19:59\nLa selecció espanyola havia de guanyar per a assegurar-se la classificació per a huitens i no ha defraudat; ha jugat un partit seriós en què ha dominat de principi a fi i que ha guanyat amb contundència per 0-5.\nEl primer avís va arribar després d'un clar penal de Hromada a Koke en el minut 11, quan el porter eslovac, Dubravka, ha aconseguit parar el xut a l'esquerra i a mitjana altura de Morata.\nDubravka falla en el primer gol d'Espanya / Efe\nEspanya no s'ha enfonsat i ha continuat dominant amb clares ocasions de Sarabia o Pedri després de passes filtrades a l'esquena de la defensa que no han arribat a rematar.\nPerò el moment diferencial del partit ha sigut en el minut 30. Sarabia recupera una pilota en camp alié, dispara al travesser i, a la caiguda de la pilota, el porter erra en atrapar-la i es cola la pilota dins de la porteria. 1-0 i la selecció respirava.\nEls jugadors de la selecció espanyola celebren el primer gol contra Eslovàquia / Thanassis Stavrakis (Efe)\nLa pilota no cremava i les ocasions seguien apareixent. Tant és així que, en el descompte de la primera part, Laporte ha rematat un centre mesurat de Gerard Moreno i ha fet el segon d'Espanya per a anar-se'n al descans amb un avantatge considerable.\nPerò la vertadera sentència ha arribat en el minut 56 gràcies a un gol de Sarabia de primeres al centre ras de Jordi Alba. La pilota entra després de pegar al pal.\nEn aquest moment del partit la superioritat espanyola era total i el quart i el cinqué gol no han tardat a arribar. Primer Ferran Torres ha marcat de tacó un centre interior de Sarabia i després Pau Torres, al minut d'eixir al camp, ha fet la maneta de cap.\nAra la selecció espanyola es classifica com a segona de grup després que en l'altre partit Suècia guanyara Polònia per 3-2.\nEl partit serà el pròxim dia 28 al Parken Stadium de Copenhaguen a les 18:00 hores.